مشهور آلمان فیزیکچی آلبرت اینشتین‌ین عیرق‌چی‌لیق و خارجی دوشمن‌چی‌لیگی احتیوا ائد‌ن فیکیرلرینی قلمه آلدیغی سیاحت گون‌ده‌لیکلری اورتایا چیخدی.
آلبرت اینشتینین، آمریکا اینسان حاقلاری مباریزه‌سین‌ده رول اوینادیغی، عیرق‌چی‌لیغی "آغ‌لارین خسته‌لیگی" کیمی تصویر ائتدیگی بیلینیر.
آنجاق اورتایا چیخان گونده‌لیکلرده فرق‌لی بیر اینشتین وار.
اینگیلیس گاردین قزئتینین خبرینه گؤره، پرینستون اونیورسیته‌سینین یاییملادیغی متنلر اکتبر ۱۹۲۲-مارس ۱۹۲۳ تاریخلری آراسین‌دا قلمه آلینمیش.
گونده‌لیکلر، اینشتینین ایسپانیادا باشلاییب سریلانکا اوزرین‌دن چین و ژاپنا گئدن سفرینده یازیلمیش.
چین‌لیلری "پیس، قالین باش‌لی" دئیه دگرلندیره‌ن اینشتین، "باشقا عیرقلرین یئرینی آلسایدیلار یازیق اولاردی" کیمی اؤن یارقیلی ایفاده‌لر ایشله‌دیر.
چین‌لی اوشاقلار اوچون "روح‌سوز و دویغوسوز" دئیه‌رک، چین‌دن "غریبه و سورویه بنزه‌یه‌ن بیر میلت" دئیه بحث ائدیر.
آلبرت اینشتین، مصرده پورت سعید لیمانین‌دان ایزلنیملرینی قلمه آلارکن ده، قارشیلاشدیغی بعضی ساتیجیلار اوچون "سانکی جهنم‌دن چیخمیشلار" ایفاده‌لرینی ایشلتمیش.
سری لانکا اوچون ایسه، "بؤیوک بیر چیرکین‌لیک ایچین‌ده یاشاییرلار، یئرلر پیس‌لیک دولو" کیمی شئیلر دئییر.
اینشتین سیاحتینین سون بؤلومونده دوغو آغدنیز و بوگونکو فیلیسطین تورپاقلارینا اوغراییر.
اونا گؤره دوغو آغدنیزلیلر قیشقیران، شیشیردیلمیش ال قول حرکتلری ائد‌ن، ایچین‌ده هر رنگ‌دن اینسانین اولدوغو بیر گروه.
اورتادوغولولار اوچون عینی آندا هم "ایرنج" هم ده "گؤزل" دئیه‌ن اینشتین، اونلاری بیر طرف‌دن "قولدور کیمی"، "پیس" کیمی ایفاده‌لرله تعریف ائدرکن، دیگر طرف‌دن "یاراشیقلی و ظریف" کیمی دگرلندیریر.
